钦定古今图书集成/明伦汇编/氏族典/第338卷 > 刘庠
## 钦定古今图书集成/明伦汇编/氏族典/第338卷 > 刘庠

按《宋史刘庠传》：“庠字希道，彭城人。中进士第，为高密
广平院教授。英宗求直言，庠上书论时事，除监察御
史里行。帝不豫，储嗣未正，庠拜疏谓：太子天下本，颍
王长且贤，宜使日侍禁中，阅四方章奏行之。”神宗立，
迁殿中侍御史，为右司谏，奉使契丹。故事，两国忌日
不相避。契丹张宴白沟日，当英宗祥祭，庠丐免，契丹
义而听之。除集贤殿修撰、河东转运使，进天章阁待
制、河北都转运使。契丹侵霸州土场，或言河北不可
不备。庠上五策，料其必不动，已而果然。太河东流，议
者欲徙而北。庠请迟以岁月，徐观其势而顺导之，朝廷是其议。移知真定府，又为河东转运使。召知开封
府，不肯屈，事王安石。安石欲见之，竟不往，奏论《新法》。
会与蔡确争廷参礼，遂以为龙图阁直学士、知太原
府。遭母丧，服终，知成都府，徙泰州。坐失举，降知虢州，
移江宁府、滁州，徙永兴军。元祐初，加枢密学士、知渭
州，卒。